Врз основа на одредбите на член 417, 418, 420, 421, 427 и 432, од Законот за трговски друштва (Сл.весник број бр. 28/2004; 84/2005; 71/2006; 25/2007; 87/2008; 17/2009; 23/2009; 42/2010; 48/2010; 8/2011; 21/2011; 24/2011; 166/2012; 70/2013; 119/2013; 120/2013; 187/2013; 38/2014; 41/2014; 138/2014; 88/2015; 192/2015; 217/2015; 6/2016; 30/2016; 61/2016; 64/2018; 120/2018; 195/2018; 239/2018; 79/2020; 123/2020; 290/2020), член 2 точка 28 и член 7, член 9 и член 27 од Законот за хартии од вредност (ЗАКОН ЗА ХАРТИИ ОД ВРЕДНОСТ ("СЛУЖБЕН ВЕСНИК НА РСМ" БР. 95/2005; 25/2007; 86/2007; 123/2007; 140/2007; 146/2007; 7/2008; 45/2009; 57/2010; 135/2011; 13/2013; 188/2013; 43/2014; 15/2015; 154/2015; 192/2015; 23/2016; 83/2018; 83/2018; 31/2020) и Статутот на Капитал банка АД Скопје , Надзорниот одбор на Банката , на седницата одржана на 20.05.2021 година во Скопје, донесе

**П Р Е Д Л О Г - О Д Л У К А**

за зголемување на основната главнина на Капитал банка АД Скопје со издавање на

обични акции по пат на приватна понуда – V та ( петта) емисија

Член 1

Капитал банка АД Скопје, со седиште на ул.Никола Кљусев бр.1 Скопје, Република Северна Македонија ( во натамошниот текст: Банката), ќе изврши зголемување на основната главнина (акционерскиот капитал) со издавање на обични акции со право на глас во вкупен номинален износ од 2.000.000,00 евра по пат на приватна понуда а заради зголемување на капиталот на Банката и обезбедување на оптимална адекватност на капиталот пропишани со Законот за банките и регулативите на НБРСМ .

Со оваа емисија се издаваат 11.236 обични акции.

Номиналната вредност по акција изнесува -----евра, која е и продажна вредност на акцијата.

Вкупната номинална, односно продажна вредност на емисијата изнесува 2.000.000 ЕУР во денарска противреност по среден курс на НБРМ, објавен на денот пред донесување на оваа Одлука ,21.06.2021 година.

Банката врши зголемување на основната главнина со издавање нови акции од петта емисија заради одржување на соодветно ниво на стапка на редовен основен капитал и стапка на основен капитал и заштитните слоеви на капиталот пропишани со Законот за банките и подзаконската регулатива, Допис со кој НБРСМ има наложено докапитализација под број 02-11082/1 од 06.04.2021 година и откуп на долгорочни хартии од вредност (корпоративна обврзница од прва емисија) .

Намената на емисијата е зголемување на основната главнина на Банката со нови уплати од страна на постојниот мнозински акционер АЛФА ФИНАНС ХОЛДИНГ од Бугарија, заради одржување на соодветно ниво на стапка на редовен основен капитал и стапка на основен капитал и заштитните слоеви на капиталот пропишани со Законот за банките и подзаконската регулатива и откуп на долгорочни хартии од вредност (корпоративна обврзница од прва емисија) .

Запишувањето и уплатата на акциите ќе се врши во седиштето на Банката на улица ,, Никола Кљусев’’ бр.1 во Скопје , во рок од 15 календарски дена од конечноста на решението за одобрување на емисијата од Комисијата за хартии од вредност.

Паричните средства од запишаните акции се уплатуваат во денари на посебна сметка на банката одеднаш.

Правата кои произлегуваат од сопственоста на овие акции се :

* право на глас со собранието
* право на исплата на дел од добивка (дивиденда) и
* право на исплата на дел од остаток од ликвидационата, односно стечајната маса на Банката
* право на информирање за состојбата на Банката

Акциите гласат на име.

Секоја акција која дава право на глас, дава право на еден глас во Собранието на Банката.

Дивидендата се исплатува од добивката расположлива за распределба врз основа на Одлука на Собранието на Банката, со која се регулира начинот на исплата и висината на дивидендата.

Сопственикот на акциите од V тата (петтата) емисија ги стекнува сите права и обврски од акциите во законските прописи, Статутот на Банката и актот за нивно издавање со денот на уписот во Книгата на акции на Банката во Централниот депозитар за хартии од вредност АД Скопје.

Банката не поседува приоритетни акции.

Издавањето на акциите ќе се врши врз основа на соопштение за издавање на акции по пат на приватна понуда што ќе се објави на македонски јазик во еден од дневните весници што излегуваат на територијата на Република Северна Македонија , првиот ден по конечноста на решението за одобрение за издавање на акции по пат на приватна понуда од Комисијата за хартии од вредност.

Капитал Банка АД Скопје во рок од 5 (пет) работни дена од завршувањето на прватната понуда за издавање на акции ,ќе ја извести Комисијата за хартии од вредност и ќе објави известување за јавноста за бројот на запишаните и уплатени акции односно за процентот на реализација на приватната понуда на акции.

Зголемувањето на основната главнина се врши согласно Член 2, Точка 28 алинеја 1 од Законот за хартии од вредност, при што купувач на акциите V-та (петта) емисија е постојниот акционер на Банката , АЛФА ФИНАНС ХОЛДИНГ АД од Бугарија ул.Цар Ослободител бр.14 кат 7, Софија ,Бугарија.

Член 2

За се што не е регулирано со оваа Одлука ќе се применуваат одредбите од Статутот и позитивните прописи кои ја регулираат оваа материја.

Се овластува Надзорниот одбор на Банката да може да врши одредени измени и дополнувања на оваа одлука во постапката на добивање одобрение за зголемување на основната главнина на банката со издавање на нови акции од V -та (петта) емисија по пат на приватна понуда.

Оваа Одлука влегува во сила со денот на донесувањето и ќе се спроведе веднаш после завршување на постапката за поедноставено намалување на основната главнина поради покривање на загубите и претходно добиените согласности од НБРСМ и КХВ.

Член 3

Оваа Одлука има карактер на одлука за измена на Статут. По успешно завршување на приватната понуда , да се спроведе упис во ЦРМ.

Се задолжува Надзорниот одбор на банката по успешно завршување на приватната понуда , во член 14 од Статутот на банката, да го прецизира износот на почетниот капитал и бројот на обичните акции, согласно запишаните и уплатени акции од V та (петта) емисија и да изготви пречистен текст на Статутот.

**Претседател на Надзорен Одбор,**

**Г-ѓа Калина Василева Стефанова Пеловска**

**\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ОБРАЗЛОЖЕНИЕ**

Со предложената Одлука за издавање на акции се утврдува V-та (петта) емисија на акции на Капитал Банка АД Скопје ,во износ од 2.000.000 ЕУР на име обични акции.

Намената на емисијата е зголемување на на основната главнина на Банката со нови уплати од страна на постојниот акционер АЛФА ФИНАНС ХОЛДИНГ АД од Бугарија ул.Цар Ослободител бр.14 кат 7, Софија ,Бугарија заради одржување на соодветното ниво на на стапка на редовен основен капитал и стапка на основен капитал , како и заштитните слоеви на капиталот пропишани со Закон за банки и подзаконската регулатива и за и откуп на долгорочни хартии од вредност (корпоративна обврзница од прва емисија) и согласно Допис од НБРСМ за докапитализација со кој се задолжува банката заведен под број 02-11082/1 од 06.04.2021 година.

Износот на ново запишаните акции е дел од Одлуката за изменување и дополнување на Одлуката за методологија за утврдување на адекватноста на капиталот (Службен весник на РМ бр. 218/16)

Со износот на V-та (петта) емисија на обични акции со право на глас Банката ќе ја зголеми основната главнина за 2.000.000,00 евра со што вкупниот број на акции ќе достигне --------- обични акции или ----------------денари акционерски капитал по номинална вредност .

Запишувањето и уплатата на акциите ќе се врши на начин и постапка утврдени со Законот за хартии од вредност.